Up-2192/06
Datum: 2007-01-08T00:00:00.000+01:00
ecli: ECLI:SI:USRS:2007:Up.2192.06
vrsta: posamični akt
zadeva: ustavna pritožba
objavljeno: Neobjavljeno | 08.01.2007
dokument: US27001
akt: Ustavna pritožba zoper:
– sodbo Okrajnega sodišča v Ilirski Bistrici št. PR 648/2005 z dne 21. 3. 2006 in
– dopis Vrhovnega državnega tožilstva Republike Slovenije št. Ut-I 137/06-5/ AP-mm z dne 17. 10. 2006
resitev: zavrženje
izrek: Ustavna pritožba zoper:
– sodbo Okrajnega sodišča v Ilirski Bistrici št. PR 648/2005 z dne 21. 3. 2006 in
– dopis Vrhovnega državnega tožilstva Republike Slovenije št. Ut-I 137/06-5/ AP-mm z dne 17. 10. 2006  se zavrže.
stavek: Ustavno sodišče zavrže ustavno pritožbo, če je vložena prepozno.
odlocitev: sklep
geslo: 1.4.52.6 - Ustavno sodstvo - Postopek - Procesne predpostavke v postopku ustavne pritožbe - Rok za vložitev ustavne pritožbe.
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
1.4.52.1 - Ustavno sodstvo - Postopek - Procesne predpostavke v postopku ustavne pritožbe - Akt, ki ne more biti predmet ustavne pritožbe.
podlaga: Člen 50.1, 55.1, 55.1.1, Zakon o Ustavnem sodišču [ZUstS]
datum_vloge: 2006-11-15T23:00:00.000Z
datum_odlocitve: 2007-01-07T23:00:00.000Z

# Up-2192/06-6

# 8. 1. 2007

## SKLEP

Ustavno sodišče je v postopku za preizkus ustavne pritožbe, ki jo je vložil A. A. iz Ž., na seji senata 22. decembra 2006 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)

### sklenilo:

Ustavna pritožba zoper:

– sodbo Okrajnega sodišča v Ilirski Bistrici št. PR 648/2005 z dne 21. 3. 2006 in

– dopis Vrhovnega državnega tožilstva Republike Slovenije št. Ut-I 137/06-5/ AP-mm z dne 17. 10. 2006

se zavrže.

### OBRAZLOŽITEV

Pritožnik je 15. 11. 2006 vložil ustavno pritožbo zoper sodbo, izdano v postopku o prekršku, in zoper dopis Vrhovnega državnega tožilstva.

Po prvem odstavku 52. člena Zakona o Ustavnem sodišču (v nadaljevanju ZUstS) se ustavna pritožba vloži v 60 dneh od vročitve posamičnega akta, zoper katerega je mogoča ustavna pritožba.

Iz podatkov, ki jih je Ustavnemu sodišču posredovala Postaja mejne policije Starod, izhaja, da je bila izpodbijana sodba pritožniku vročena 19. 4. 2006. Ker je očitno, da je ustavna pritožba v tem delu prepozna, jo je Ustavno sodišče zavrglo (prva alineja izreka).

Pritožnik vlaga ustavno pritožbo tudi zoper dopis Vrhovnega državnega tožilstva, s katerim je tožilstvo pojasnilo, zakaj zahteve za varstvo zakonitosti ni mogoče vložiti.

Izpodbijani akt ni posamičen akt po prvem odstavku 50. člena ZUstS, s katerim bi bilo odločeno o kakšni pritožnikovi pravici ali obveznosti. Ker je ustavna pritožba zoper tak akt nedopustna, jo je Ustavno sodišče zavrglo (druga alineja izreka).

Senat Ustavnega sodišča je sprejel ta sklep na podlagi prve alineje prvega odstavka 55. člena ZUstS, prvega odstavka 55. člena v zvezi s prvim odstavkom 50. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 – popr.) v sestavi: predsednik senata dr. Zvonko Fišer ter člana dr. Ciril Ribičič in dr. Mirjam Škrk. Sklep je sprejel soglasno. Ker senat ustavne pritožbe ni sprejel, je bila zadeva v skladu s četrtim odstavkom 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.

Predsednik senata

dr. Zvonko Fišer